text: Jan Trøjborgs Plads er klar på Horsens Havn
  22 juni 2017 kl. 03.00
  Torsdag eftermiddag indvies Jan Trøjborgs Plads på havnen i Horsens. Dermed mindes Jan Trøjborg, der for fem år siden pludselig døde, mens han var byens populære S-borgmester.
  Torsdag eftermiddag indvies den nyindrettede Jan Trøjborg Plads på Havnetrekanten i Horsens.  En af Jan Trøjborgs visioner var ”at give havnen tilbage til borgerne.” 
  Den proces er i fuld gang, og derfor bliver spidsen af Havnetrekanten nu opkaldt efter ham, hvad der i eftermiddag officielt bliver markeret. Ved samme lejlighed vil der blive afsløret en mindetavle for Jan Trøjborg.
  
  - En af Jan Trøjborgs mange visioner var at forvandle den nedslidte industrihavn til et levende område med boliger for alle og rekreative områder for byens borgere. Den vision er nu ved at blive til virkelighed, og derfor falder det helt naturligt at opkalde en plads, der bliver et centralt opholdssted i den nye bydel, efter ham, siger borgmester Peter Sørensen, (S), der holder tale ved arrangementet.
  Jan Trøjborg
  Han blev i 1976 udlært som murer og er uddannet ingeniør i 1986 fra bygnings- og miljølinjen på Horsens Teknikum.Fra 2006 var han borgmester i Horsens Kommune, valgt for Socialdemokratiet.Den 19. marts 2010 blev han valgt som formand for kommunernes organisation, KL, hvor han var formand til sin død.Fra den 8. september 1987 til den 31. december 2005 var han medlem af Folketinget. Industriminister (1993–1994), trafikminister (1994–1996), erhvervsminister (1996–1998), forskningsminister (1998–1999), minister for udviklingsbistand (1999–2000) og forsvarsminister (2000–2001). Jan Trøjborg blev ved kommunalvalget den 15. november 2005 valgt som borgmester for Horsens Kommune og var i 2006 formand for Sammenlægningsudvalget og siden den nye storkommunes borgmester.Den 56-årige Jan Trøjborg faldt den 6. maj 2012 om under et motionscykelløb forud for Giro d'Italia i Horsens. Han døde samme dag på Skejby Sygehus. Den 12. maj blev han bisat fra Horsens Klosterkirke.
  
  